Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Israelilainen Debka-media tarjosi viikko sitten maailmalle, -
etenkin Israelille ja Yhdysvalloille, todellisen uutispommin, -
kertomalla, että Iran tarjoutuu auttamaan Saudi-Arabiaa -
kehittämään ydinohjelmaa Kiinan tuella.
Iran on käyttänyt nopeasti uutta diplomaattista suhdettaan, -
avaamalla suurlähetystön Riadiin, kieltämällä Jemenin liittolaisiaan, -
hutheja, ampumasta ohjuksiaan saudeihin, -
ja nyt sitten ehdottamalla ydinohjelman laajentamista -
Persianlahden sunnalaiseen mahtivaltioon.
Sovinnon maiden välillä välittänyt Kiina astuu pitkän askeleen eteenpäin -
tukemalla hanketta teknisesti, -
taloudellisestihan saudit eivät tukea tarvitse.
Mikäli Saudi-Arabian kruununprinssi Muhammed Bin Salman -
hyväksyy tarjouksen, olisi se strategisesti eräs pahimmista -
takaiskuista saudien ja Yhdysvaltojen monikymmenvuotisille suhteille.
Se vahvistaisi Kiinan jalansijaa Lähi-idässä ja olisi mahdollisesti -
suuri takaisku tekeillä oleville Abrahamin sopimusneuvotteluille -
saudien ja Israelin välillä.
Iranille hankkeen hyväksyminen olisi suuri diplomaattinen voitto, -
joka heikentäisi Yhdysvaltojen ja presidentti Joe Bidenin asemaa -
koko Lähi- ja Keski-idässä.
Kansainvälistä atomienergiajärjestöä IAEA:ta lähellä olevat lähteet -
raportoivat merkittävästä edistymisestä Wienissä meneillään olevissa -
Yhdysvaltain ja Iranin välisissä ydin- ohjelmaan liittyvissä neuvotteluissa.
Uuden ehdotuksen seurauksena -
Bidenin hallinnon kerrotaan tehneen Iranille tarjouksen, jonka mukaan -
Iran lopettaisi korkealaatuisen uraanin jatkorikastamisen ja vastineeksi -
Yhdysvallat vapauttaa 20 miljardia dollaria jäädytetyistä varoista, -
jotka ovat lukittuina länsimaisiin pankkeihin -
osana islamilaista tasavaltaa vastaan määrättyä pakotejärjestelmää.
Iranin vastaus oli edellä mainittu -
ydinohjelman laajentaminen Saudi-Arabian kanssa, -
joka merkitsisi koko Lähi- ja Keski-Idän valtioille alkavaa varustelukierrettä -
kohti ydinvoimatuotantoa ja sen jatkeeksi mahdollista ydinaseohjelmaa.
Miten Iranin ja saudien ydinohjelmasopimus vaikuttaisi -
Israelin ja saudien diplomaattisten suhteiden edistymiseen, -
riippuu ennen muuta siitä, hyväksyvätkö saudit Iranin tarjouksen.
Ulkoministeri Antony Blinkenin mukaan -
Yhdysvallat on tällä alueella kertoakseen: -
"Olemme edelleen syvästi panostaneet -
teidän kaikkien kumppanuuteen." Hän sanoi näin -
Persianlahden yhteistyöneuvoston ministerikokouksessa viime viikolla -
Riadissa, Saudi-Arabian pääkaupungissa.
Eräs Yhdysvaltain neuvotteleva virkamies sanoi, -
että Blinken ja kruununprinssi kävivät avoimen ja rehellisen keskustelun, -
joka sisälsi mm. Riadin mahdollisen suhteiden normalisoinnin Israeliin.
Saudi-Arabia antoi aikanaan siunauksensa Abraham-sopimuksille -
muiden arabihallitusten kanssa, mutta on korostanut, -
että sen ja Israelin normaalien suhteiden edellytys on -
Palestiinan valtio, jonka pääkaupunki on Itä-Jerusalem.
Israelin nykyisen hallituskoalition ja opposition välit natisevat.
Hallituksen sisällä suhteet ovat ulospäin vakaat, -
mutta oppositiopuolueilla näyttää olevan suuria vaikeuksia hyväksyä -
viime marraskuisten vaalien tuloksena syntynyttä hallintoa.
Useasti viime vuosina pääministeri Netanjahua voimakkaasti vastustanut -
ja häntä vastaan henkilökohtaisesti hyökännyt, -
Israel Beitenu puolueen johtaja Avi Liberman -
ilmoitti olevansa valmis liittoutumaan Netanjahun kanssa, -
jos hän katkaisee suhteen ääriuskonnolliseen haredimiin.
Liberman kirjoitti twiitissään sanoneensa lukemattomia kertoja, -
että Israelin valtio tarvitsee sionistista ja liberaalia koalitiota, -
mukaan lukien Likud-liike, mutta ilman ortodoksisia ja messiaanisia puolueita.
"Jos Netanjahu on valmis eroamaan luonnollisten kumppaneidensa kanssa,
työskentelen kaikin voimin sionistisen ja liberaalin liittouman perustamiseksi,
jolla on selkeä asialista, myös perustuslain vahvistaminen -
sekä uskonnon ja valtion erottaminen toisistaan."
Näin kirjoitti oppositiossa oleva, -
useiden Netanjahun edellisten hallitusten ministeri, Avi Liberman, -
jonka mielestä pääministeri Netanjahu ansaitsee kärsiä kadotuksessa -
hyväksyttyään opposition mielestä vastuuttoman huonon budjetin.
Jännitteet kiristyvät myös Jerusalemissa -
Temppelivuoreen liittyvistä aikeista johtuen.
Hamas ilmoitti antavansa sodanjulistuksen,-
jos Israel harkitsee temppelivuoren status quon muuttamista.
Kaikki lähti siitä, kun Likud puolueen parlamentaarikko Amit Halevi -
esitti hyväksyttäväksi ehdotusta, jonka mukaan juutalaiset ja arabit -
voivat rukoilla Temppelivuorella, kukin oman uskontonsa mukaisesti.
Hän perusteli ehdotustaan sillä, että vaikka muslimit rukoilevatkin siellä, -
ei se tee koko Temppelivuoresta pyhää paikkaa vain muslimeille.
"Se ei ole milloinkaan ollut eikä tule olemaan -
pyhä paikka pelkästään muslimeille", kyseinen poliitikko sanoi -
haastattelussa israelilaiselle uutisportaalille Zman Israelille.
Amit Halevi teki selväksi, -
että koko Temppelivuoren tasanko on pyhä juutalaisille ja -
Kalliomoskeija sijaitsee Herodeksen aikaisen temppelin kohdalla.
Halevin suunnitelman mukaan -
Temppelivuori jaettaisiin muslimi- ja juutalaisosiin -
ja Jordanian Waqf-säätiön hallinta päättyisi välittömästi.
Muslimien tulisi kuitenkin saada rukoilla Al-Aqsa-moskeijassa -
kompleksin eteläpäässä.
Hamas antoi tähän virallisen vastauksen välittömästi.
Se kuvailee suunnitelmaa hyökkäyksenä, -
jolla yritetään käyttää suvereniteettia al-Aqsaan -
fasistisen miehityshallituksen uskonnollisen sodan yhteydessä.
Mainittu terroristiryhmä kutsui suunnitelmaa myös sodanjulistukseksi
ja uhkasi ukkosen jyrähdyksellä, jos sitä lähdetään toteuttamaan ja -
kehotti palestiinalaisia tiukentamaan otettaan Aqsa moskeijasta.
Muslimiveljeskuntaan kuuluva Hamas ilmoitti myös surmaavansa Halevin, -
mikäli tämä ajatus etenee.
Väkivalta Israelilaisten ja palestiinalaisten välillä -
ei ole vain näiden kahden välinen ongelma.
Viime vuodet ovat osittaneet hyvin voimakasta kielteistä kehitystä -
palestiinalaisten omien sisäisten ryhmien välillä.
Eräs pitkään aikaan pahimmista tapahtui viime viikolla -
arabikylässä Nasaretin lähellä. Viisi ihmistä sai surmansa -
terroristiryhmien sisäisessä valtataistelussa.
Poliisi kertoi viime perjantaina pidättäneensä 11 henkilöä, -
joiden epäillään liittyneen mainittuun viiden ihmisen hengen vaatineeseen -
joukkoampumiseen Jafa -an-Naseriyyen kylän autopesulassa.
Viranomaiset sanoivat, että epäillyt olivat sidoksissa -
toistensa kanssa puolittaisessa sodassa oleviin rikollisjärjestöihin.
Jatkuvan vihamielisyyden uskotaan liittyvän joukkomurhaan.
Ampujat pakenivat paikalta.
Kansallinen turvallisuusministeri Itamar Ben Gvir -
vieraili ampumispaikalla Yafa an-Naseriyyessa, sen jälkeen,
kun oppositiopoliitikot pilkkasivat hänen lupauksiaan, -
ratkaista arabiyhteisössä meneillään olevan väkivaltarikollisuuden aallon.
"Arabiyhteisössä on ollut menossa eräänlainen villi länsi", -
Ben Gvir sanoi ja lisäsi, että hän ja hänen henkilökuntansa -
työskentelivät lujasti ratkaistakseen perusongelmat, -
mutta esteitä tiellä on paljon.
Saksan hallitus etenee suunnitelmissaan ostaa Israelilta -
Arrow-3 ohjuspuolustusjärjestelmän, -
jonka arvon lasketaan olevan 4,3 miljardia euroa.
Järjestelmä on eräs maailman kehittyneimmistä ohjuspuolustuksista.
Se on suunniteltu sieppaamaan ballistisia ohjuksia -
maan ilmakehän ulkopuolella.
Berliinin hallinto on pyytänyt parlamenttia -
vapauttamaan ja siirtämään ennakkomaksun Israelille.
Hallitusten välinen lopullinen sopimus järjestelmän hankinnasta -
on tarkoitus solmia vuoden lopussa, kerrotaan valtiovarainministeriön -
eduskunnalle laatimassa hankinta-asiakirjassa.
Saksan ilmavoimien odotetaan saavan käyttöönsä Arrow-3:n, -
joka maksaa noin miljardi euroa enemmän kuin alun perin suunniteltiin.
Komponenttipula ja yleinen hintojen nousu -
heijastuvat myös sotatarviketeollisuuteen.
Venäjän aloittama hyökkäyssota Ukrainaan on aiheuttanut myös sen, -
että Saksalla todettiinkin olevan huutava pula -
toimivista ilmapuolustukseen liittyvistä järjestelmistä.
"Länsi ei pystyisi estämään Irania saamasta ydinasetta, -
jos haluaisimme sellaisen", sanoi Iranin korkein johtaja ja lisäsi: -
"Teheran ei tavoittele joukko- tuhoaseita uskonnollisista syistä."
Samalla hän vaatii yhteistyötä IAEA:n, YK:n valvontaelimen kanssa, -
mutta lisäsi, että olemassa olevan ydininfrastruktuurin -
on säilyttävä sellaisenaan.
Hän kehotti myös yhteistyöhön YK:n ydinvalvontajärjestön kanssa -
ja varoitti länttä antautumasta propagandalle, -
joka perustuu perustelemattomiin väitteisiin.
Näin Iranin ylin johtaja pyrki kumoamaan lähes kaikki -
läntisen maailman ydintutkimuksiin jo kymmeniä vuosia -
täysin perehtyneiden tutkijoiden lausunnot.
Ajatolla Ali Khamenei esitti nämä huomautuksensa -
tavatessaan Iranin ydinteollisuuden tutkijoita, teknikoita ja virkamiehiä.
"Puheet Teheranin ydinaseista ovat valhetta, -
ja he lännessä tietävät sen", hän sanoi ja toisti, -
että tämä kanta on islamilaisten periaatteiden mukainen.
"Muuten he eivät voi pysäyttää sitä", hän jatkoi, "kun eivät ole pystyneet -
pysäyttämään ydinalan kehitystämme tähänkään asti."
"Ydinteollisuus on tärkeä maan kehityksen ja kykyjen kannalta -
teknisellä, taloudellisella ja terveydenhuollon alalla, -
mikä antaa maalle arvovaltaa ja parantaa ihmisten elämää."
Näin siis Khamenei sanoi Fars-uutistoimiston mukaan.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia.
Kiitos lahjastasi.
Tekstitys: TV7